Krishtianu Ronalduning navbatdagi model bilan birgalikdagi suratlari paydo bo‘ldi

Italiyalik model Kristina Buchchino Ibitsa orolida futbolchi, “Real” yulduzi Krishtianu Ronaldu bilan o‘tkazgan romantik uchrashuvi haqida gapirib berdi. Bu haqda “Korrespondent.net” xabar bermoqda.

Shuningdek, jurnalistlar juftlik Ibitsadagi restoranlardan birida o‘tirganini kuzatdi.
Italiyalik qiz ijtimoiy tarmoqdagi sahifasiga sportchi bilan birgalikda tushgan fotosuratlarini joyladi, bu esa darhol mishmishlarga sabab bo‘ldi.

Ronaldu bilan oralarida qanday munosabat borligi haqidagi savolga Buchchino aniq javob bermadi.
“Men kelganimda Ronaldu shu yerda ekan. Nigohlarimiz uchrashdi, shundan so‘ng u, asl jentlmen kabi, meni tushlikka taklif qildi. U ajoyib yigit”, — dedi u.